**RAE VALLA VANEMAEALISTE NÕUKOGU KOOSOLEKU PROTOKOLL nr 3**

Rae Sotsiaalkeskuses

29.03.2023 kl 15.00 – 17.00

**Juhatas ja protokollis:** Agu Laius

**Osalesid:** Ellen Liik, Anu Roop, Maie Vahl, Virve Sepp, Monika Uustal, Kersti Lass, Astra Teras, Anne Rentel, Kaia Pilvik, Tuulike Seljamaa, Tiiu Väinsaar,Kaia Talvik, Anne-Lii Mändmets, Silva Laius.

**Puudusid:** Enn Kesa Kaie Otsmaa (saatis kirja sooviga tagasi astuda), Piret Jõhvik.

**Kutsutud:** Indrek Metusa, ELVESO juhatuse liige, Helen Kübar, vallavolikogu sotsiaal- ja tervishoiukomisjoni esimees, Maile Kubjas, sotsiaalameti juhataja.

**Päevakord**

1. Sooja hinna kujunemisest ELVESO kaugküttepiirkondades. Indrek Metusa, ELVESO juhatuse liige.
2. Vallavolikogu sotsiaal- ja tervishoiukomisjoni tööst. Helen Kübar, volikogus sotsiaal- ja tervishoiukomisjoni esimees.
3. Muudatustest toiduabi andmisel Rae vallas Rimi toidukaarti abil. Maile Kubjas, sotsiaalameti juhataja
4. Info ja järgmise koosoleku ajast.

**Arutelu:**

**1. Sooja hinna kujunemisest ELVESO kaugküttepiirkondades**

Indrek Metusa andis ülevaate, kuidas sooja hind kujuneb.   
Kaugküte – monopoolne teenus – järelevalvet teostab konkurentsiamet. Hinnakujundamine toimub paljude arvnäitajate sisestamisel exceli tabelisse. Numbrite jada lõpuks tekib hind. See toimub vastavalt konkurentsiameti metoodikale ja valemitele. Tulemuseks on sooja hind.  Soojaettevõte taotleb selle abil hinna kooskõlastamist.     
Hinna komponendid on: kütus, kontor, tegevuskulud, põhivara kulum, tulukus.  
ELVESOl tekib kohustus hinna kooskõlastamise taotlus esitada, kui mingi neist sisendhindadest muutub rohkem, kui 5%.   
2022. aasta hinnatõusud olid põhjustatud puiduturu järsust hinnatõusust.

Jüris töötab katalamaja 100% hakkepuiduga. Varuks on gaasikatlamaja. Kütteõlikatel on ka olemas.  
Vaidas samuti hakkepuiduga. Vaida kallim hind tuleneb tarbijate vähesusest.

Sarnane on ka ka vee- ja kanalisatsiooni ja elektrivõrgu hinnakehtestamise mehhanism..

Vee kvaliteedi hindamiseks on kehtestatud riiklik kontroll.

**Otsustati**:   
1. Võtta info teadmiseks.

**2. Vallavolikogu sotsiaal- ja tervishoiukomisjoni tööst**

Helen Kübar tutvustas komisjoni loomise ja selle töö põhimõtteid, selgitas komisjoni töö olemust.

Tööplaanist: loomisel on HEV laste kompetentsikeskus; aktuaalne on vaimse tervise teema Jüris, Peetris; Valla hooldekodu suletud, partner on leitud hankega. On olemas arendaja, kes soovib hoolekandeteenust vallas pakkuma hakata.

Nõukogu poolt edastasime Helen Kübarale ettepaneku muuta valla sotsiaaltoetuste määrust luues seal kaks eraldi toetusliiki: hambaravi toetus ja ravimitoetus. Samuti on ettepanek taastada eaka tähtpäevatoetus alates 80. sünnipäevast praeguse 85. sünnipäeva asemel.

**Otsustati**:   
1. Võtta informatsioon sotsiaal- ja tervishoiukomisjoni töö kohta teadmiseks.  
2. Teha ettepanek sotsiaal- ja tervishoiukomisjonile kehtestada valla sotsiaaltoetuste määruses kaks eraldi toetuseliiki: hambaravitoetus ja ravimitoetus ning taastada eaka tähtpäevatoetuse maksmine alates 80. sünnipäevast.

**3. Muudatustest toiduabi andmisel Rae vallas Rimi toidukaarti abil**

Maile Kubjas selgitas uut katselist korda toiduabi jagamisel vallas. Senised EL ja riigi ja avalduse alusel jagatud toidupakid asendatakse rahalise toetusega Rimi toidukaartina. Ühele abivajajale kehtestatakse abiks 30 eurot kvartalis. Kui inimene on saanud vallast sotsiaaltoetust või on avalduse abil talle see otsustatud, siis läheb talle Omniva kulleriga Rimi toidukaart.    
Kui Rimi kuller ei tule või tekib tõrge, siis on vaja teada anda sotsiaalametile.   
Oluline on, et inimese kohta oleks riigil õiged andmed.  Leibkonda kuuluvad inimesed, kes on saanud teotust, saavad ühe kaarti, kus on koos kõigi toatust saavate leibkonnaliikmete toetussumma.   
Inimene võib kedagi teist kirjalikult volitada tema kaarti kasutama. Ühe pere liikmed võivad kaarti pereliikmele või ka heale naabrile või sõbrale, keda usaldab, edasi anda. Vajadusel vald abistab koduhooldaja kaudu ja transpordiga.  
  
**Otsustati**: võtta info teadmiseks ja probleemide tekkimisel teavitada sotsiaalametid.

**4. Info ja järgmise koosoleku kuupäevast**

4.1. Ülevaade ühistranspordi parandamise ettepanekute tehtu osas.  
- Mitmed bussiliinid on viidud teisel marsruudile Pildiküla juures ja kasutusele on võetud Pildiküla bussipeatus. Inimestel on nüüd mugav bussi kasutada.   
- Jätkuvalt on vaja tegeleda Jüri bussiliini pikendamisega Pajupea peatuseni.  
- On käivitunud arutelud vallavalitsusega Aruvalla – Jüri siseliini katseliseks avamiseks 2 korda nädalas.  
Tõusetus teema, et IKEA buss, mis tuleb Lasnamäelt, võiks teha patuse Jüris.

4.2. Järgmise koosoleku teemadest.    
Järgmine koosolek toimub 17. mail algusega kell 15 Rae valla Sotsiaalkeskuses. Arutame kergliiklusteede ehitamist ja pinkide paigaldamist nende äärde.  
Ettepanek nõukogule võiks korraldada koolitusi. Näiteks vaimse tervise koolitus.

Agu Laius   
(digiallkiri)